Ես չեմ փորձի պատմել պատերազմի դառը տարիների, պարտութիւնների եւ անիմաստ բանակցութիւնների մասին: Ես չեմ փորձի Ադրբեջանի քարոզչութեան ծուղակների օրինակներ ներկայացնել ձեզ, որոնք հակամարտութեան լուծման ճանապարհին էին դրւել՝ օգտագործելով ոչ միայն Թուրքիայի քաղաքական կապերը, այլ նաեւ, այսպէս կոչւած, «խաւիարային դիւանագիտութիւնը»՝ հիմնւած նաւթային փողերի վրայ: Նախ՝ կը փորձեմ շեշտել, որ ԼՂ-ի հակամարտութեան որեւէ ուղղակի համեմատութիւն աշխարհում տեղի ունեցող այլ իրավիճակների հետ, նւազեցնում է իրավիճակը ամբողջութեամբ հասկանալու հնարաւորութիւնը: Եթէ Բաքւի համար յաղթանակը ամբիցիայի եւ հպարտութեան հարց է, հայերի համար՝ կեանքի եւ մահւան հարց»,- յայտարարել է Վահան Յովհաննիսեանը՝ յաւելելով, որ հակամարտութիւնը ժողովուրդների ինքնորոշման իրաւունքի եւ տարածքային ամբողջականութեան առաջնահերթութեան վէճ դարձնելու որեւէ փորձ, որը, ի դէպ, Ադրբեջանի քարոզչութեան արդիւնք է, իսկական անմտութիւն է: